

**MUHU VALLAVALITSUS**

**Transpordiamet**

[info@transpordiamet.ee](mailto:info@transpordiamet.ee)

05.02.2026 nr 4-3/107

**Seisukoha küsimine**

Marina Minerals OÜon 23.05.2025 esitanud Keskkonnaametile keskkonnakaitseloa taotluse nr T-KL/1027449-3 Muhu vallas Levalõpme külas Päelda kruusakarjääris kaevandamisõiguse saamiseks. Ettevõte soovib saada õigust piirkondlikuks tarbeks puistematerjali kaevandamiseks riigile kuuluvatel katastriüksustel Päelda karjäär (katastritunnus 47801:004:0357) ja Kirve (katastritunnus 47801:001:0749). Taotletava mäeeraldise pindala on 9,45 ha, kaevandatavate varude maht on 94 tuh. m3 ning keskmine tootmise maht on 10 tuh. m3 aastas.

Kaevise väljaveoks on plaanitud kasutada Sepamäe kalmistutee nr 4780040 idapoolset osa suunaga Liiva-Nõmmküla teele nr 21151 (vt. lisa 1, asukohaskeem).

Muhu vald on hetkel kaalumas keskkonnakaitseloa väljastamisega seonduvat, hinnates kaevandamistegevuse mõjusid kohalikule kogukonnale ja elukeskkonnale, sealhulgas liikluskorraldusele, teede koormusele ning liiklusohutusele.

Palume teiepoolset seisukohta järgmistele küsimustele:

* Kas ja millised tingimused seab Transpordiamet Liiva-Nõmmküla tee nr 21151 kasutamiseks kaevise väljaveoteena? Millised nõuded on riigitee nr 21151 ja Sepamäe kalmistutee 4780040 ristumiskoha tugevdamiseks, arvestades, et riigitee nr 21151 katend on paigaldatud pindamise teel ning ei ole vastupidav rasketele masinatele, eriti pöörangutel?
* Kas Transpordiamet seab tingimuseks ka Sepamäe kalmistuteele mingis ulatuses sobivate omadustega mustkatte rajamise, et vältida pori ja kruusa kandumist riigiteele nr 21151?
* Kas Transpordiametil on veel omapoolseid lisatingimusi väljavedude korraldamisel?

Lugupidamisega

*/allkirjastatud digitaalselt/*

Raido Liitmäe

Muhu vallavanem